**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Michal Halomi, člen predstavenstva – CIO kontaktná osoba pre technické veci: Ing. Karol Kollár, telefón: + 421 (0)2 5950 1491, e-mail: [kollar.karol@dpb.sk](mailto:kollar.karol@dpb.sk), kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e-mail: [krajcovicova.zuzana@dpb.sk](mailto:krajcovicova.zuzana@dpb.sk) (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Zhotoviteľ**”) na druhej strane.

**Vzhľadom k tomu, že:**

1. Objednávateľ má záujem o vykonanie diela – Nátery trakčných stožiarov, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 20/2020 „**Čistenie a** **nátery trakčných stožiarov**“;
2. Zhotoviteľ sa stal úspešným uchádzačom zákazky označenej interným číslom CP 20/2020 na predmet obstarávania „**Čistenie a** **nátery trakčných stožiarov**“; a
3. Zmluvné strany majú záujem upraviť si vzájomné práva a povinnosti súvisiace s vykonaním Diela;

**DOHODLO sa nasledovné**:

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena za Dielo** znamená odplata za vykonanie Diela podľa článku 4 Zmluvy, ktorá je stanovená na základe jednotkovej ceny podľa Prílohy 1 Zmluvy – Špecifikácia Diela a jednotkové ceny;
3. **Dielo** znamená obnova ochranného materiálu trakčných stožiarov ako nosného systému trakčného vedenia trolejbusov a električiek v rozsahu podľa Prílohy 1 Zmluvy – Špecifikácia Diela a jednotkové ceny; označením Dielo sa na účely Zmluvy rozumie aj jeho jednotlivá časť, pokiaľ zo znenia Zmluvy nie je zrejmé, že sa týmto označením myslí iba Dielo ako celok;
4. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Preberací protokol** znamená protokol o odovzdaní a prevzatí Diela za podmienok špecifikovaných v článku 5 Zmluvy, podpísaný oprávnenými zástupcami Zmluvných strán;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs>; a
9. **Zmluvná strana** znamená Objednávateľ a/alebo Zhotoviteľ.
   1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
   2. V Zmluve, ak z kontextu nevyplýva iný zámer,
      1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
      2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
      3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
      4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
      5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **Predmet Zmluvy**
11. Predmetom Zmluvy je záväzok:
12. Zhotoviteľa vykonávať pre Objednávateľa Dielo; a
13. Objednávateľa zaplatiť Zhotoviteľovi Cenu za Dielo,

a to za podmienok stanovených Zmluvou.

1. Zhotoviteľ sa zaväzuje vykonávať pre Objednávateľa Dielo podľa potreby Objednávateľa na základe jednotlivých písomných objednávok, v rámci ktorých Objednávateľ presne určí rozsah Diela, konkrétne miesto plnenia a termín plnenia, ktorý musí byť primeraný rozsahu Diela. Doručením objednávky Zhotoviteľovi sa objednávka považuje za potvrdenú Zhotoviteľom a je podkladom pre fakturáciu podľa článku 5 bod 5.2 Zmluvy.
2. Obchodovateľný finančný objem počas trvania Zmluvy je v celkovej výške **[doplniť] EUR (slovom: [doplniť] eur)** bez DPH. Uvedený finančný objem je predpokladaný a Objednávateľ nie je povinný ho vyčerpať.
3. **PODMIENKY VYKONANIA DIELA**
4. . Zhotoviteľ sa zaväzuje vykonať Dielo riadne a včas v termínoch podľa objednávky, vo vlastnom mene, na požadovanej odbornej úrovni, na vlastnú zodpovednosť a na vlastné nebezpečenstvo, za podmienok dohodnutých v Zmluve a podľa požiadaviek Objednávateľa v zmysle objednávky a v súlade s podmienkami stanovenými v Zmluve. Zhotoviteľ potvrdzuje, že bol oboznámený so zámerom Objednávateľa, a že je oboznámený s podmienkami, za ktorých má Dielo vykonávať. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy. Zhotoviteľ zodpovedá Objednávateľovi za vykonanie Diela v celom rozsahu bez ohľadu na osobu, ktorá Dielo skutočne vykoná.
5. Zhotoviteľ je povinný Dielo vykonávať a odovzdať v zmysle slovenských technických noriem, v rozsahu a kvalite podľa Zmluvy.
6. Zhotoviteľ berie na vedomie, že Dielo bude vykonávať za plnej dopravnej prevádzky, pričom Zhotoviteľ nesmie počas vykonávania Diela narušiť chod mestskej hromadnej dopravy v Bratislave. Zmluvné strany sa dohodli, že porušenie povinnosti podľa predchádzajúcej vety tohto bodu Zmluvy Zhotoviteľom sa považuje za podstatné porušenie Zmluvy.
7. Zhotoviteľ je povinný vyhotoviť súpis skutočne vykonaných prác, z ktorého bude vyplývať najmä počet natretých m2 trakčných stožiarov v rámci vykonávania Diela podľa objednávky.
8. Zhotoviteľ je povinný počas trvania Zmluvy pravidelne predkladať Objednávateľovi správy o vykonaných aktivitách vo formáte určenom Objednávateľom. V prípade rozporu predkladanej správy so skutočným stavom vykonávania Diela alebo so Zmluvou, je Zhotoviteľ povinný v lehote určenej Objednávateľom tento rozpor odôvodniť.
9. Zhotoviteľ je povinný pri vykonávaní Diela poveriť svojho zástupcu pre koordináciu bezpečnosti pri uskutočňovaní stavby v zmysle nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov.
10. Zhotoviteľ je povinný zabezpečiť počas uskutočňovania Diela prítomnosť svojho zodpovedného zástupcu na stavenisku, ktorý bude mať splnomocnenie riešiť problémy počas vykonávania Diela.
11. Zhotoviteľ sa zaväzuje strpieť výkon kontroly Objednávateľa súvisiacej s dodávaným tovarom a prácami kedykoľvek počas trvania Zmluvy, a to oprávnenými osobami Objednávateľa a poskytnúť im všetku potrebnú súčinnosť.
12. Zhotoviteľ sa zaväzuje zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutými v súvislosti s vykonávaním Diela.
13. Zhotoviteľ je povinný prevziať zodpovednosť za čistotu komunikácií v súvislosti s vykonávaným Dielom.
14. Zhotoviteľ sa zaväzuje zabezpečiť dodržiavanie osobitných predpisov platných pre vykonávanie Diela minimálne v rozsahu:
    * 1. zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;
      2. vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov;
      3. zákona č. 513/2009 Z. z. o dráhach v znení neskorších predpisov,
      4. zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov;
      5. zákona č. 17/1992 Zb. o životnom prostredí v znení neskorších predpisov;
      6. zákona č. 137/2010 Z. z. o ovzduší v znení neskorších predpisov a zákona č. 401/1998 Z. z. o poplatkoch za znečistenie ovzdušia v znení neskorších predpisov;
      7. zákona č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) v znení neskorších predpisov;
      8. zákona č. 656/2004 Z. z. o energetike a o zmene niektorých zákonov v znení neskorších predpisov;
      9. zákona č. 351/2011 Z. z. o elektronických komunikáciách v znení neskorších predpisov;
      10. zákona č. 314/2001 Z. z. o ochrane pred požiarmi v znení neskorších predpisov; a
      11. ostatných súvisiacich osobitných predpisov, všeobecne záväzných nariadení hlavného mesta Slovenskej republiky Bratislavy a mestských častí, slovenských a iných technických predpisov súvisiacich s vykonávaním Diela.
15. Zhotoviteľ sa zaväzuje zabezpečiť počas vykonávania Diela ochranu staveniska pred vstupom cudzích osôb, udržiavanie poriadku a čistoty na stavenisku a jeho okolí, ako aj na prístupových komunikáciách.
16. Zhotoviteľ zabezpečí pri vykonávaní Diela vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce na stavenisku.
17. Zhotoviteľ je povinný prevziať zodpovednosť za to, že pracovníci vykonávajúci Dielo budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti, lekárske potvrdenia o vyhovujúcom zdravotnom stave pre vykonávané činnosti a preukazy spôsobilosti na výkon vybraných činností. Zhotoviteľ je povinný na výzvu Objednávateľa predložiť kópie týchto dokladov.
18. Zhotoviteľ je povinný riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku. Zhotoviteľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na stavenisku a dodržiavanie osobitných predpisov požiarnej ochrany.
19. Zhotoviteľ je povinný zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny.
20. Objednávateľ bude zabezpečovať počas celej doby vykonávania Diela tieto činnosti:
    1. dozor, pričom Objednávateľa bude zastupovať Ing. Karol Kollár a/alebo Rastislav Vajgel ako technický dozor, ktorý je oprávnený zastupovať Objednávateľa pri kontrole vykonaných prác a preberaní ukončeného Diela; a
    2. kontrolovať vecný a časový postup vykonávania Diela a jeho súlad s objednávkou a so Zmluvou.
21. Objednávateľ sa zaväzuje odovzdať Zhotoviteľovi bez zbytočného odkladu po podpise Zmluvy všetky podklady potrebné pre vykonanie Diela, ktoré má k dispozícii.
22. Objednávateľ sa ďalej zaväzuje poskytnúť Zhotoviteľovi predovšetkým nasledovné spolupôsobenie:
    1. odovzdať mu riadne a včas jednotlivé staveniská spôsobilé na vykonávanie Diela; a
    2. ďalšie spolupôsobenie podľa dohody Zmluvných strán.
23. Zhotoviteľ sa bude riadiť zadaním a podkladmi dodanými v súlade so Zmluvou, pokynmi Objednávateľa, zápisnicami zo vzájomných rokovaní, písomnými dohodami Zmluvných strán, vyjadreniami a rozhodnutiami. Zhotoviteľ je povinný počas celej doby vykonávania Diela plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
24. Zhotoviteľ sa zaväzuje včas informovať Objednávateľa o všetkých podstatných zmenách v osobitných predpisoch priamo súvisiacich so Zmluvou a vykonávaním Diela.
25. Po dokončení Diela Zhotoviteľ najneskôr do 3 (troch) Pracovných dní, ak Objednávateľ neurčí inak:
26. odovzdá príslušné stavenisko vypratané a upravené do pôvodného stavu alebo podľa dohody Zmluvných strán; a
27. predloží Objednávateľovi na odsúhlasenie súpis skutočne vykonaných prác, ktorý bude podkladom pre fakturáciu.
28. **CENA ZA DIELO A PLATOBNÉ PODMIENKY**
    1. Cena za Dielo je stanovená na základe jednotkovej ceny podľa Prílohy 1 Zmluvy, je konečná, bez možnosti jej navýšenia a zahŕňa všetky náklady súvisiace s vykonaním Diela, vrátane likvidácie odpadov, použitia plošín, či akýchkoľvek zariadení, vrátane energie a materiálu. Pri DPH sa bude postupovať v zmysle osobitných predpisov.
    2. Právo Zhotoviteľa na zaplatenie Ceny za Dielo vzniká riadnym odovzdaním Diela podľa článku 5 Zmluvy. Zhotoviteľ vystaví Objednávateľovi faktúru na zaplatenie Ceny za Dielo na základe objednávky podľa článku 2 bodu 2.2 Zmluvy a doručí ju Objednávateľovi najneskôr do 3 (troch) Pracovných dní odo dňa odovzdania Diela, pričom prílohou faktúry bude Objednávateľom potvrdený súpis skutočne vykonaných prác a Preberací protokol.
    3. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, číslo objednávky, ku ktorej sa faktúra vzťahuje, Objednávateľom potvrdený súpis vykonaných prác a Zmluvnými stranami potvrdený Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
    4. Faktúra je splatná do **60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.
29. **ODOVZDANIE A PREVZATIE DIELA**
    1. Odovzdanie a prevzatie Diela na základe príslušnej objednávky sa uskutoční ihneď po jeho riadnom vykonaní v termíne podľa objednávky, najneskôr však do 2 (dvoch) Pracovných dní odo dňa riadneho dokončenia Diela, na základe výzvy Zhotoviteľa.
    2. Zhotoviteľ pri odovzdaní a prevzatí Diela predloží Objednávateľovi všetku dokumentáciu, ktorá je potrebná na prevzatie a na užívanie Diela,
    3. O prevzatí Diela Objednávateľom Zmluvné strany vyhotovia Preberací protokol. Podpísaním Preberacieho protokolu bez výhrad oprávnenými zástupcami Zmluvných strán je preberacie konanie ukončené a Dielo sa bude považovať za riadne zhotovené a odovzdané Objednávateľovi. Podpísanie Preberacieho protokolu bez výhrad oprávňuje Zhotoviteľa predložiť Objednávateľovi faktúru na zaplatenie Ceny za Dielo v súlade s článkom 4 Zmluvy.
    4. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, alebo účelu Zmluvy.
    5. V prípade, že Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom protokolu o odstránení týchto vád.
    6. Zhotoviteľ je povinný odstrániť bez zbytočného odkladu prípadné chyby Diela, ktoré Objednávateľ nezistil pri preberacom konaní, aj po termíne splnenia všetkých záväzkov.
30. **ZODPOVEDNOSŤ ZA VADY DIELA, ZÁRUKA A ZÁRUČNÁ DOBA**
    1. Zhotoviteľ poskytuje na Dielo záruku **12 (dvanásť) mesiacov**, pričom záručná doba začína plynúť odo dňa riadneho odovzdania a prevzatia príslušnej časti Diela podľa článku 5 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele
    2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce normám a osobitným predpisom, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.
    3. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu.
    4. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady Diela počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
    5. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady Diela nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Diela Zhotoviteľ.
    6. Zhotoviteľ je povinný začať s odstraňovaním vád Diela bezodkladne, najneskôr však do 2 (dvoch) Pracovných dní odo dňa doručenia písomnej reklamácie Objednávateľa Zhotoviteľovi. Lehotu na odstránenie vád Diela určí Objednávateľ písomne, pričom Zhotoviteľ je povinný odstrániť vady Diela v dohodnutej lehote, inak do 10 (desiatich) Pracovných dní odo dňa doručenia písomnej reklamácie Objednávateľa Zhotoviteľovi.
    7. Pokiaľ Zhotoviteľ nesplní svoju povinnosť odstrániť vady Diela v lehote stanovenej podľa tohto článku bodu 6.6 Zmluvy, je Objednávateľ oprávnený tieto vady Diela sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád Diela. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
    8. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Zhotoviteľa.
    9. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
    10. Zmluvné strany sa dohodli, že zodpovednosť za vady Diela sa ďalej spravuje príslušnými ustanoveniami Obchodného zákonníka.
31. **SANKCIE**
    1. 7.1 Objednávateľ je oprávnený uplatňovať si zmluvnú pokutu vo výške 100 EUR (slovom: sto eur) za každý deň omeškania, ak je Zhotoviteľ v omeškaní s termínom vykonania Diela podľa príslušnej objednávky. Tým nie je dotknuté právo Objednávateľa na náhradu škody.
    2. Zhotoviteľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy Ceny za Dielo za každý deň omeškania, ak je Objednávateľ v omeškaní s úhradou fakturovanej sumy Ceny za Dielo.
    3. V prípade omeškania Zhotoviteľa s odstraňovaním vád Diela v záručnej dobe podľa článku 7 Zmluvy, je Objednávateľ oprávnený uplatňovať si zmluvnú pokutu vo výške 0,05 % z Ceny za Dielo za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
    4. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Zhotoviteľovi.
    5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
32. **VYHLÁSENIA A ZÁRUKY**
    1. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:

1. osoba konajúca za Zhotoviteľ je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, v prípade, že sa naňho registračná povinnosť vzťahuje;
4. uzatvorenie alebo plnenie Zmluvy s Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
   1. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 88.1 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
   2. Porušenie povinnosti Zhotoviteľa spôsobené nepravdivosťou alebo neúplnosťou niektorého z vyhlásení uvedených v tomto článku bod 8.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
   3. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
9. **KOMUNIKÁCIA ZMLUVNÝCH STRÁN**
   1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
   2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
10. v deň doručenia zásielky, ak bola zásielka doručená osobne alebo kuriérnou službou; alebo
11. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
12. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
    1. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.
13. **TRVANIE A ZÁNIK ZMLUVY**
    1. Zmluvné strany sa dohodli, že Zmluva sa uzatvára na dobu určitú, a to
14. do **15 (pätnásť) mesiacov** odo dňa účinnosti Zmluvy; alebo
15. do vyčerpania obchodovateľného objemu podľa článku 2 bod 2.3 Zmluvy,

podľa toho, ktorá z vyššie uvedených skutočností nastane skôr.

* 1. Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku bod 10.3 a 10.4 Zmluvy, jednostranným vypovedaním Zmluvy podľa tohto článku bod 10.9Zmluvy, alebo písomnou dohodou Zmluvných strán.
  2. Zmluvné strany sa dohodli, že odstúpiť od Zmluvy a požadovať od povinnej Zmluvnej strany náhradu škody môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
  3. Za podstatné porušenie Zmluvy Objednávateľ považuje prípady, ak Zhotoviteľ:

1. nedodrží termíny plnenia podľa objednávky, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
2. nevykonáva Dielo riadne a v rozsahu dohodnutom podľa Zmluvy;
3. vykonáva Dielo spôsobom, ktorý je v rozpore so Zmluvou alebo s osobitnými predpismi a pri vykonávaní Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
4. preukázateľne dodá nekvalitné Dielo, ktoré nezodpovedá účelu Zmluvy; a/alebo
5. nevybaví reklamáciu v súlade s článkom 6 Zmluvy.
   1. Objednávateľ má taktiež právo odstúpiť od Zmluvy, ak Zhotoviteľ v čase uzavretia zmluvy nebol zapísaný v Registri partnerov verejného sektora alebo ak bol z tohto registra vymazaný v prípade, že sa naňho registračná povinnosť vzťahuje.
   2. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy.
   3. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
   4. Odstúpením od Zmluvy Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za práce a dodávky vykonané v súlade so Zmluvou do okamihu odstúpenia Objednávateľa od Zmluvy má Zhotoviteľ nárok na úhradu príslušnej časti Ceny za Dielo. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia zmluvných povinností zo strany Zhotoviteľa, prípadne do doby ich vysporiadania je oprávnený zadržať neuhradené platby.
   5. Zmluvu môže Objednávateľ vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi. Objednávky doručené Zhotoviteľovi pred dátumom odoslania výpovede Zhotoviteľovi zostávajú platné a budú vysporiadané v zmysle ustanovení Zmluvy.
   6. Zmluvné strany sa dohodli, že Zmluva zaniká aj na základe písomnej dohody Zmluvných strán.
6. **ZÁVEREČNÉ USTANOVENIA**
   1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
   2. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
   3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
   4. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
   5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
   6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
   7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
   8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
   9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
   10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
   11. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Objednávateľ dostane 3 (tri) jej rovnopisy a Zhotoviteľ dostane 2 (dva) jej rovnopisy.

Príloha 1 – Špecifikácia Diela a jednotkové ceny

Príloha 2 – Základné podmienky pre zabezpečenie požiarnej ochrany

Príloha 3 – Základné podmienky pre bezpečnosť a ochranu zdravia pri práci

**PRÍLOHA 1**

**ŠPECIFIKÁCIA DIELA A JEDNOTKOVÉ CENY**

**Kód CPV: 45442190 -5**

**45442180 -2**

Predmetom zákazky je obnova ochranného antikorózneho náteru trakčných stožiarov ako nosného systému trakčného vedenia trolejbusov a električiek v Hlavnom meste Slovenskej republiky Bratislave priebežne podľa potreby Objednávateľa, pričom vykonávanie Diela spočíva predovšetkým v nasledujúcich činnostiach:

* 1. Osadenie dopravného značenia 2 – 3 metre pred stožiar, ktorý je určený na náter ak sú na ňom umiestnené dopravné značky a následne zdemontovanie týchto značiek z predmetného stožiara. Činnosť koordinovať so správcom PTZ Objednávateľa.
  2. V prípade, ak sú na stožiari osadené len reklamné tabule, smetné koše či iné zariadenia a tieto neboli zdemontované ich prevádzkovateľom, tak tieto postačuje len zdemontovať a následne odovzdať DPB na uskladnenie. Činnosť koordinovať so správcom PTZ Objednávateľa.
  3. V prípade, ak sa jedná o kombinovaný trakčný stožiar, ktorý má v spodnej časti osadený liatinový kryt drieku stožiara, je nutné v rámci prípravy stožiaru demontovať aj tieto kryty.
  4. Zo stožiara následne odstrániť všetky nálepky, plagáty a taktiež všetky zvyšky zariadení, ktoré už evidentne neslúžia svojmu pôvodnému účelu. Pokiaľ sú tieto nefunkčné časti ku stožiaru privarené, tak ich požadujeme odrezať a miesto zvaru zabrúsiť.
  5. Upozorňujeme, že zo stožiarov sa nebudú demontovať žiadne súčasti uchytenia trolejového vedenia ani ďalšie zariadenia dráhy, ktoré sú jej súčasťou ako sú napr. výzbroj napájacích bodov a úsekových deličov, rozvádzače vykurovania  alebo ovládania výhybiek, rozvádzače mazania koľajových oblúkov, či iné rozvádzače a zariadenia slúžiace dráhe. Špecifikácia týchto zariadení bude presne určená správcom PTZ DPB, a.s..
  6. Stožiar pred samotným náterom kompletne očistiť a odmastiť. Z každého stožiara sa čistí brúsením alebo pieskovaním (abrazívne čistenie), prípadne inou vhodnou metódou jeho spodná časť až do výšky prvej redukcie priemeru vrátane tejto redukcie. Pokiaľ správca vyhodnotí, že stožiar je veľmi skorodovaný aj vo zvyšnej časti, t.j. nad prvou redukciou vydá pokyn na očistenie (opieskovanie či obrúsenie) celého stožiaru. Stupeň očistenia: Sa 2½ / Be sweeping. Vzniknutý odpad z brúsenia, či inej čistiacej metódy bude naložený do prenosných kontajnerov určených na skladovanie daného odpadu. Následne bude na konci pracovnej zmeny vyvezený a uložený na riadenú skládku s oprávnením na likvidáciu daného typu odpadu.
  7. V prípade, ak ide o kombinovaný trakčný stožiar s liatinovým krytom, tak predmetom očistenia je samozrejme aj tento kryt a to z oboch strán. Taktiež je predmetom očistenia aj výložník verejného osvetlenia.
  8. V prípade, ak je na trakčnom stožiari alebo kombinovanom trakčnom stožiari osadená oceľová konštrukcia, ktorá nesie napr. výzbroj napájacieho bodu alebo výzbroj úsekového deliča, prípadne je na stožiari osadený oceľový výložník nesúci trolejové vedenie sú predmetom čistenia aj tieto oceľové konštrukcie a výložník.
  9. Po očistení je možné pristúpiť ku realizácii jednotlivých vrstiev náteru nasledovne:
     1. 1. vrstva (základný náter) musí byť vyhotovená generickým typom náterovej látky - epoxidová - mastik vysokosušinový (EPm(HS)) (minimálne 80% objemových) tak, aby po vysušení bola hrúbka vrstvy minimálne 100 mikro - metrov. Požadovaný odtieň farby – biela (RAL 100);
     2. 2. vrstva (medzivrstvový náter) musí byť vyhotovená tak isto ako 1. vrstva (min. 100 mikro – metrov). Požadovaný odtieň je nutné prispôsobiť požadovanému odtieňu vrchného náteru;
     3. 3. vrstva (vrchný náter) musí byť vyhotovená taktiež generickým typom náterovej látky – polyuretánová farba (PUR) tak, aby po vysušení bola hrúbka vrstvy minimálne 80 mikro – metrov. Požadovaný odtieň bude určený podľa lokality správcom PTZ Objednávateľa (Doteraz používané odtiene boli RAL 9006 – strieborná, RAL 7016 – antracitovo šedá a RAL 7035 – svetlošedá);
     4. Realizácia náterového systému musí byť zhotoviteľom priebežne kontrolovaná odborným personálom. Personál, ktorý vykonáva kontrolu, musí byť k tomu oprávnený a odborne kvalifikovaný, napr. korózny  inžinier,  náterový  technik,   inšpektor  FROSIO  v súlade  s NS  476  alebo  ekvivalent;
     5. Ku každému natretému stožiaru vyhotoví Zhotoviteľ certifikát v ktorom deklaruje dodržanie požadovaného technologického postupu a namerané skutočné hodnoty hrúbky jednotlivých vrstiev;
     6. Náterový systém musí vyhovovať pre životnosť „vysokú“  t. j. viac ako 15 rokov;
     7. Pokiaľ je predmetným stožiarom kombinovaný trakčný stožiar s liatinovým krytom , tak je predmetom náterov aj tento kryt a to z oboch strán a samozrejme aj výložník verejného osvetlenia (VO) a to podľa postupu popísaného vyššie;
     8. Pokiaľ sa na stožiari nachádzajú oceľové konštrukcie, prípadne je na ňom osadený oceľový výložník, tak sú taktiež predmetom náterov podľa vyššie popísaného postupu;
     9. Vzniknutý odpad – obaly z jednotlivých farieb a riedidiel bude naložený do prenosných kontajnerov určených na skladovanie daného odpadu. Následne bude na konci pracovnej zmeny vyvezený a uložený na riadenú skládku s oprávnením na likvidáciu daného typu odpadu.
  10. Po ukončení náterových prác nasleduje opätovná montáž zariadení, ktoré boli pred náterom demontované ako sú smetné koše, dopravné značky, informačné tabule a pod. Na uchytenie všetkých týchto prvkov je nutné použiť systém s nerezovými pásikmi a zámkami – napr. systém Bandimex, alebo ekvivalent.
  11. V prípade kombinovaných trakčných stožiarov s liatinovým krytom drieku požadujeme spätnú montáž vykonať s novými skrutkami a matkami s antikoróznou povrchovou úpravou (napr. pozinkovanie, poniklovanie a pod.)
  12. Pracovníci musia disponovať oprávneniami na práce vo výškach, musia byť preškolení v zmysle zákona 124/2006 Z. z. o BOZP resp. musia byť preškolený aj z Vyhl. č. 205/2010 Z.z. pre práce vykonávané v blízkosti trakčného vedenia pod napätím a musia byť vybavení všetkými OOP potrebnými pre výkon prac (reflexne prvky, pracovný odev a obuv, rukavice, ochrana hlavy, oči, sluchu a dýchacích ciest, zabezpečenie prvkami proti pádu, a pod.). Pri prácach musí byť zabezpečené stojisko plošiny a pracovný priestor (perimeter) ohraničený výstražnou páskou, kryty povrchov komunikácii v mieste prác musia byť zakryté a chránené proti znečisteniu náterovými latkami.
  13. Pred začatím prác bude Objednávateľovi predložený na odsúhlasenie technologicky postup, typ použitého materiálu vrátane vzoriek pre vyber farby v zmysle vzorkovníka RAL, všetky oprávnenia a certifikáty, zoznam pracovníkov a ich oprávnenia a školenia.
  14. Montážna autoplošina musí byť vybavená svetelným výstražným zariadením a reflexnými prvkami, obsluha plošiny musí byť preškolená na používanie daného typu zariadenia a musí disponovať oprávnením pre obsluhu vysokozdvižných plošín. Pre obsluhujúci personál musí byť k dispozícii aj prenosné dopravné značenie (smerovacie dosky Z4) resp. pracovník regulujúci dopravu a pohyb osôb
  15. Zhotoviteľ berie na vedomie, že práce bude vykonávať za plnej dopravnej prevádzky.
  16. Cena uvedená v zmluve musí obsahovať všetky náklady spojené s vykonaním práce, vrátane poplatkov za likvidáciu odpadov, použitia plošín a iných zariadení vrátane energie na ich chod a samozrejme vrátane materiálu-farieb, riedidla, skrutiek, nerezových pásikov, zámkov a spotrebného náradia a pod. Cenu teda požadujeme určiť ako náklady na 1 m2 plochy ošetrenej a natrenej podľa požadovaného technologického postupu.

|  |  |  |  |  |
| --- | --- | --- | --- | --- |
| **ČINNOSŤ** | **VÝMERA** | **MERNÁ JEDNOTKA** | **CENA ZA 1 MERNÚ JEDNOTKU (V EUR BEZ DPH)** | **CENA SPOLU (V EUR BEZ DPH)** |
| Predpokladaný objem na pieskovanie alebo brúsenie podľa vyššie uvedeného postupu | 1400 | m2 | [doplniť] | [doplniť] |
| Predpokladaný objem na nátery trakčných stožiarov podľa vyššie uvedeného postupu | 2100 | m2 | [doplniť] | [doplniť] |

**PRÍLOHA 2**

**ZÁKLADNÉ PODMIENKY PRE ZABEZPEČENIE POŽIARNEJ OCHRANY**

1. Zhotoviteľ je povinný zabezpečiť dodržiavanie predpisov o požiarnej ochrane, plniť z nich vyplývajúce príkazy, zákazy a pokyny a to svojimi zamestnancami ako aj osobami, ktoré sa s jeho súhlasom zdržujú alebo vykonávajú činnosti v dotknutých priestoroch a vykonávať pravidelnú kontrolu ich plnenia.
2. Objednávateľ je oprávnený vykonávať kontroly dodržiavania predpisov o požiarnej ochrane v dotknutých priestoroch staveniska, pričom v prípade podozrenia na možnosť vzniku požiaru, alebo ohrozenia života alebo zdravia osôb alebo škôd na majetku okamžite upozorňuje zhotoviteľa na povinnosť vykonať nápravu, resp. v prípade mimoriadnych situácií vykonáva potrebné opatrenia na zamedzenie ohrozenia. Týmto nie sú dotknuté oprávnenia orgánov štátneho odborného dozoru požiarnej ochrany dané všeobecne záväznými právnymi predpismi. Zhotoviteľ zodpovedá za škody, ktoré vzniknú nedodržaním osobitných predpisov o požiarnej ochrane.
3. Zhotoviteľ je povinný zabezpečiť vykonávanie pravidelnej kontroly stavu všetkých technických a technologických zariadení z hľadiska požiarnej ochrany, ktoré sú v jeho vlastníctve a ktoré so súhlasom objednávateľa inštaloval a používa v dotknutých priestoroch staveniska. Táto povinnosť sa týka i všetkých prenosných a obdobných drobných elektrických, plynových a iných zariadení.
4. Zhotoviteľ je povinný oznámiť bezodkladne objednávateľovi každý požiar, ktorý vznikol v dotknutých priestoroch staveniska.
5. Zhotoviteľ je povinný dôsledne dodržiavať predpisy požiarnej ochrany najmä pri manipulácii a skladovaní horľavých kvapalín a materiálov v dotknutých priestoroch.
6. Zhotoviteľ je povinný zabezpečovať odbornú prípravu a školenie o požiarnej ochrane pre svojich zamestnancov a v prípade potreby i pre osoby, ktoré sa zdržujú s jeho súhlasom v dotknutých priestoroch alebo tam vykonávajú činnosti.
7. Zhotoviteľ je povinný v dotknutých priestoroch v spolupráci s Objednávateľom (technikmi PO) a s jeho súhlasom určiť na pracoviskách vzhľadom na charakter vykonávaných prác miesta so zvýšeným požiarnym nebezpečenstvom a označiť ich príslušnými príkazmi, zákazmi a pokynmi podľa osobitných predpisov o požiarnej ochrane. Ďalej je povinný označovať a udržiavať trvale voľné núdzové východy, únikové a zásahové cesty, nástupné plochy a prístupy k nim, ako aj prístup k elektrickým rozvodným zariadeniam, uzáverom vody, plynu a ostatným energetickým a podobným médiám, hasiacim prístrojom, hydrantom, ďalším vecným prostriedkom požiarnej ochrany a pod.
8. Zhotoviteľ je povinný plniť ďalšie povinnosti vyplývajúce z osobitných predpisov týkajúcich sa požiarnej ochrane a tiež v primeranom rozsahu povinnosti vyplývajúce z požiarneho štatútu a ďalších vnútroorganizačných smerníc Objednávateľa a odstraňovať zistené nedostatky.
9. Zhotoviteľ je povinný viesť v potrebnom rozsahu predpísanú dokumentáciu požiarnej ochrany

###### **PRÍLOHA 3**

**ZÁKLADNÉ PODMIENKY PRE BEZPEČNOSŤ A OCHRANU ZDRAVIA PRI PRÁCI**

* + 1. Zhotoviteľ diela je povinný dodržiavať osobitné predpisy o bezpečnosti a ochrane zdravia pri práci. Je zodpovedný za úrazy a škody, ktoré vzniknú porušením, alebo zanedbaním bezpečnostných predpisov a noriem.
    2. Zhotoviteľ je povinný dodržiavať pokyny kontrolných orgánov Objednávateľa v oblasti bezpečnosti a hygieny práce. V prípade zistenia porušovania zásad BOZP zamestnancami alebo zástupcami Zhotoviteľa, je tento povinný urobiť nápravu podľa pokynov kontrolného orgánu Objednávateľa, vrátane rešpektovania zákazov práce, či vykázanie porušovateľov. Týmto nie sú dotknuté oprávnenia orgánov štátneho odborného dozoru nad bezpečnosťou práce a ostatných kontrolných orgánov v tejto oblasti dané príslušnými osobitnými predpismi.
    3. Základné povinnosti Zhotoviteľa:

1. Zhotoviteľ je povinný vykonať opatrenia na dodržanie BOZP so zreteľom na všetky okolnosti činností, ktoré Zhotoviteľ alebo jeho zamestnanci vykonávajú a zabezpečiť, aby stroje, zariadenia, materiály, nástroje a pracovné postupy neohrozovali bezpečnosť a zdravie pri práci vlastných zamestnancov, zamestnancov Objednávateľa ako aj ostatných osôb, ktoré sa oprávnene zdržujú v dotknutých priestoroch staveniska alebo v ich blízkosti.
2. Zhotoviteľ je v prípade zistenia ohrozenia bezpečnosti a zdravia osôb povinný informovať o takomto ohrození Objednávateľa a pokiaľ je takéto ohrozenie spôsobené okolnosťami súvisiacimi s činnosťou zhotoviteľa v dotknutých priestoroch zabezpečiť odstránenie takého ohrozenia na vlastné náklady. V ostatných prípadoch je povinný takéto ohrozenie odstrániť Objednávateľ na vlastné náklady a Zhotoviteľ je v miere nevyhnutnej na odstránenie takého ohrozenia povinný spolupracovať.
3. Zhotoviteľ je povinný zabezpečiť u svojich zamestnancov a osôb Objednávateľa zdržujúcich sa s jeho súhlasom v dotknutých priestoroch staveniska za účelom vykonávania pracovných alebo obdobných činností poučenie, (školenie, preškoľovanie) a oboznámenie s predpismi, pokynmi a pravidlami na dodržanie BOZP v rozsahu požadovanom osobitnými predpismi.
4. Zhotoviteľ je povinný zabezpečiť pre svojich zamestnancov osobné ochranné pracovné prostriedky a pomôcky a taktiež kontrolovať ich používanie pri výkone činností.
5. Zamestnanci zhotoviteľa zodpovedajú za poriadok a čistotu v dotknutých priestoroch.
6. Zamestnanci Zhotoviteľa sa môžu zdržiavať len na tých pracoviskách a v prevádzkach či priestoroch, kde plnia svoje pracovné povinnosti a kde boli poučení o bezpečnosti práce a možnostiach vzniku úrazu. Pri vstupe na tieto pracoviská, do sociálnych zariadení, bufetu či jedálne a pod. môžu používať len komunikácie, ktoré sú na tento účel určené a ktoré Objednávateľ písomne oznámi Zhotoviteľovi. Vstupovať do ostatných priestorov Objednávateľa alebo zdržovať sa tam môžu len s predchádzajúcim súhlasom Objednávateľa .
7. Vodiči dopravných prostriedkov Zhotoviteľa ktorí zabezpečujú dopravu na území Objednávateľa sú okrem osobitných predpisov povinní rešpektovať tiež vnútorné značenia a pravidlá prevádzky na komunikáciách Objednávateľa.
8. Pokiaľ pri svojej činnosti bude Zhotoviteľ používať technické prostriedky objednávateľa (technické zariadenia v zmysle vyhl. č. 508/2009 Z. z. a pod.) musí byť dopredu uzatvorená písomná dohoda, ktorej obsahom bude vymedzenie práv a povinností, ako aj stanovenie podmienok bezpečného používania daných prostriedkov.
9. Medziskládky na ukladanie stavebného a podobného materiálu môže Zhotoviteľ zriadiť len v priestoroch, ktoré k tomu boli určené povereným zamestnancom Objednávateľa a to v súlade s príslušnými ustanoveniami vyhlášky č. 59/1982 Zb. v znení vyhl. č. 484/1990 Zb. a vyhl. č. 147/2013 Z. z.
10. Počas celej doby zhotovovania Diela musí Zhotoviteľ v praxi uplatňovať všeobecné zásady prevencie stanovené príslušnými ustanoveniami Nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
11. Zhotoviteľ nesmie bez predošlého písomného súhlasu Objednávateľa skladovať látky, tovar alebo materiál, pre ktorého dopravu, skladovanie a manipuláciu platia osobitné predpisy. Ide najmä o výbušniny, jedy a podobné látky, horľaviny, látky ohrozujúce život alebo zdravie osôb alebo ohrozujúce životné prostredie a pod. O prípadnom skladovaní takýchto látok musí byť medzi Zmluvnými stranami vopred uzatvorená písomná dohoda, v ktorej musia byť stanovené všetky podmienky v zmysle osobitných predpisov a noriem ako aj vnútroorganizačných smerníc Objednávateľa. Súčasťou takejto dohody musia byť aj vyjadrenia dotknutých orgánov štátnej správy a orgánov štátneho odborného dozoru pre príslušnú oblasť. Tieto vyjadrenia a stanoviská vopred obstaráva a na vlastné náklady zabezpečuje Zhotoviteľ.
12. Zhromažďovanie a skladovanie bežných zásielok, ktoré Zhotoviteľ prevzal v rámci bežnej podnikateľskej činnosti od svojich zákazníkov alebo dodávateľov na ich prechodne uchovávanie v dotknutých priestoroch staveniska pre tento účel určených si nevyžaduje predchádzajúce schválenie Objednávateľom.
    * 1. Zhotoviteľ je povinný dodržiavať ustanovenia osobitných predpisov o evidencii a registrácii.

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Michal Halomi
2. Funkcia: člen predstavenstva - CIO
3. V Bzinách dňa \_\_\_\_\_\_\_\_\_\_\_\_\_\_

[doplniť]

1. Meno: [doplniť]
2. Funkcia: [doplniť]